เคยได้ยินชื่อมานานแล้ว ในที่สุดก็ได้มาซะที ' ร้านกาแฟนรสิงห์' ถ้าเดินทางโดยรถส่วนตัวก็เข้ามาทางโรงเรียนแพทย์พระมงกุฏ พอใกล้แถวๆตีนสะพานก็จะเจอทางเข้า ที่จอดรถจะอยู่ติดกับพระราชวังพญาไทเลย พอเข้าไปในร้านจะรู้สึกเหมือนได้ย้อนเวลาไปในอดีต แค่บรรยากาศก็ได้คะแนนไปเต็มๆ การตกแต่งเค้าจะเน้นแบบโบราณ คงความคลาสสิกเอาไว้ เมนูไม่เยอะมาก ส่วนใหญ่เป็นอาหารฝรั่ง แต่ก็มีอาหารไทยด้วยเหมือนกัน เลยลองสั่ง'สตูซี่โครงหมูกับข้าวหอมมะลิ' เสิร์ฟมาแบบร้อนๆเลย ภายในถ้วยก็มีแครอท มันฝรั่งที่ต้มจนเปื่อยกำลังดี ซี่โครงหมูก็ตุ๋นจนนิ่ม ( เป็นซี่โครงอ่อนด้วยนะ ) อิ่มและอร่อยมากๆ ส่วนของหวานก็สั่ง ' Apple crumble' เสิร์ฟคู่กับซอสอะไรซักอย่างสีขาวๆ เนื้อสัมผัสด้านบนกรุบกรอบ ด้านล่างสัมผัสได้ถึงแอปเปิ้ลเป็นชิ้นๆ จานนี้ถือว่าเด็ด!! บริการก็ดีมาก สรุปว่าประทับใจค่ะ มีโอกาสจะแวะมาลองเมนูอื่นอีก^^